כללי המים (העברת רישיון ומגבלות על עיקול ושעבוד רישיון או חלק ממנו)

{{ח:התחלה}}
{{ח:כותרת|כללי המים (העברת רישיון ומגבלות על עיקול ושעבוד רישיון או חלק ממנו), התשפ״ג–2022}}

{{ח:פתיח-התחלה}}
{{ח:תיבה|ק״ת תשפ״ג, 252|כללי המים (העברת רישיון ומגבלות על עיקול ושעבוד רישיון או חלק ממנו)|https://olaw.org.il/takanot/takanot-10383.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק המים#סעיף 28|סעיפים 28}} {{ח:חיצוני|חוק המים#סעיף 124יז|ו־124יז(א)(3)}} {{ח:חיצוני|חוק המים|לחוק המים, התשי״ט–1959}} (להלן – החוק), קובעת מועצת הרשות הממשלתית למים ולביוב כללים אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק 1|פרק ראשון: פרשנות}}

{{ח:פנימי|פרק 2|פרק שני: העברת רישיון}}

{{ח:פנימי|פרק 3|פרק שלישי: שעבוד או עיקול רישיון}}

{{ח:פנימי|פרק 4|פרק רביעי: הוראות כלליות}}

{{ח:פנימי|תוספת|תוספת: {{מוקטן|בקשה להעברת רישיון}}}}

{{ח:קטע2|פרק 1|פרק ראשון: פרשנות}}

{{ח:סעיף|1|הגדרות}}
{{ח:ת}} בכללים אלה –
{{ח:ת|סוג=הגדרה}} ”אתר האינטרנט“ – {{ח:חיצוני|https://www.water.gov.il|אתר האינטרנט של הרשות הממשלתית שכתובתו www.water.gov.il}};
{{ח:ת|סוג=הגדרה}} ”בעל רישיון“ – מי שיש בידיו רישיון;
{{ח:ת|סוג=הגדרה}} ”בקשה“ – בקשה להעברת רישיון שהוגשה לפי {{ח:פנימי|סעיף 3|סעיף 3}};
{{ח:ת|סוג=הגדרה}} ”הרשות הממשלתית“ – הרשות הממשלתית למים ולביוב שהוקמה לפי {{ח:חיצוני|חוק המים#סעיף 124יא|סעיף 124יא לחוק}};
{{ח:ת|סוג=הגדרה}} ”חברה“ ו”תחום החברה“ – כהגדרתם {{ח:חיצוני|חוק תאגידי מים וביוב|בחוק תאגידי מים וביוב, התשס״א–2001}};
{{ח:ת|סוג=הגדרה}} ”חוק עסקאות גופים ציבוריים“ – {{ח:חיצוני|חוק עסקאות גופים ציבוריים|חוק עסקאות גופים ציבוריים, התשל״ו–1976}};
{{ח:ת|סוג=הגדרה}} ”כללי תנאים ברישיון“ – {{ח:חיצוני|כללי המים (קביעת תנאים ברישיון)|כללי המים (קביעת תנאים ברישיון), התשע״ד–2014}};
{{ח:ת|סוג=הגדרה}} ”מיתקן התפלה“ – מיתקן המשמש להתפלת מי ים לפי הסכם עם ממשלת ישראל;
{{ח:ת|סוג=הגדרה}} ”מיתקני תשתית“ – כהגדרתם {{ח:חיצוני|כללי המים (קביעת תנאים ברישיון)|בכללי תנאים ברישיון}};
{{ח:ת|סוג=הגדרה}} ”מנהל הרשות הממשלתית“ – מנהל הרשות הממשלתית שמונה לפי {{ח:חיצוני|חוק המים#סעיף 124יט|סעיף 124יט לחוק}}, או מי שהוא הסמיך לעניין כללים אלה;
{{ח:ת|סוג=הגדרה}} ”מבקש הרישיון“ – מי שמבקש לקבל את הרישיון ממעביר הרישיון;
{{ח:ת|סוג=הגדרה}} ”מעביר הרישיון“ – כמשמעותו {{ח:פנימי|סעיף 3|בסעיף 3}};
{{ח:ת|סוג=הגדרה}} ”נכסים הדרושים לביצוע פעילות לפי רישיון“ – לרבות צנרת ומיתקנים אחרים להפקה, להולכה ולאספקה של מים, ובכלל זה מיתקני אחסון, אגירה, מדידה וויסות לחץ, ומיתקנים לטיוב המים ולטיפול בהם, וכן תקבולים בעד אספקת שירותים לפי הרישיון, למעט תקבולים בני שעבוד;
{{ח:ת|סוג=הגדרה}} ”רישיון“ – כל אחד מאלה:
{{ח:תתת|(1)}} רישיון הקמה לפי {{ח:חיצוני|חוק המים#סעיף 22א|סעיף 22א לחוק}};
{{ח:תתת|(2)}} רישיון הפקה;
{{ח:תתת|(3)}} רישיון הספקה;
{{ח:תתת|(4)}} רישיון החדרה לפי {{ח:חיצוני|חוק המים#סעיף 44ב|סעיף 44ב לחוק}};
{{ח:ת|סוג=הגדרה}} ”רישיון הספקה“ – כמשמעותו {{ח:חיצוני|חוק המים#סעיף 23|בסעיף 23 לחוק}};
{{ח:ת|סוג=הגדרה}} ”רישיון הפקה“ – כמשמעותו {{ח:חיצוני|חוק המים#סעיף 23|בסעיף 23 לחוק}};
{{ח:ת|סוג=הגדרה}} ”רשות המים הארצית“ – כמשמעותה {{ח:חיצוני|חוק המים#סעיף 46|בסעיף 46 לחוק}};
{{ח:ת|סוג=הגדרה}} ”תקבולים בני שעבוד“ – כל אחד מאלה:
{{ח:תתת|(1)}} שיעור מהתקבולים בעד אספקת שירותים לפי הרישיון שרואה החשבון המבקר של בעל הרישיון אישר כי הוא שווה לרווח הנובע מאספקת שירותים לפי הרישיון, לפני הוצאות מימון, פחת, הפחתות ומסים, מתוך סך כל התקבולים בעד אספקת שירותים באותה שנה, לפי הדוחות הכספיים של בעל הרישיון לשנה שקדמה למועד מתן השעבוד;
{{ח:תתת|(2)}} תקבולים ממכירת נכסים הדרושים לביצוע פעילות לפי רישיון או ממתן זכות שימוש בהם.

{{ח:קטע2|פרק 2|פרק שני: העברת רישיון}}

{{ח:סעיף|2|העברת רישיון}}
{{ח:תת|(א)}} העברת רישיון בתוך תקופת הרישיון, שנעשית לבקשת הצדדים, טעונה אישור לפי כללים אלה.
{{ח:תת|(ב)}} העברת רישיון טעונה אישור מראש ובכתב מאת מנהל הרשות הממשלתית.
{{ח:תת|(ג)}} לא יראו באי־חידוש רישיון בתום התקופה האמורה בו או בקביעת תנאים שונים ברישיון החדש, כשינוי, ביטול או העברה של הרישיון שהסתיים.

{{ח:סעיף|3|בקשה להעברת רישיון}}
{{ח:תת|(א)}} בעל רישיון המבקש להעביר את רישיונו לאחר, יגיש למנהל הרשות הממשלתית בקשה בנוסח הערוך לפי נוסח הטופס הנוגע לעניין {{ח:פנימי|תוספת|שבתוספת}}, חתומה בידו.
{{ח:תת|(ב)}} מעביר הרישיון יצרף לבקשה את כל אלה:
{{ח:תתת|(1)}} רשימה של כל מיתקני התשתית המשמשים למילוי תפקידיו וחובותיו לפי הרישיון, לרבות מאפייניהם, זכויותיו בהם, מועד הקמתם ומיקומם;
{{ח:תתת|(2)}} הסכמים שנחתמו בין מעביר הרישיון למבקש הרישיון לעניין הפעילות נושא הרישיון, לרבות לעניין הבטחת רציפות הפעילות לפיו;
{{ח:תתת|(3)}} פירוט כל הרישיונות הנוספים שנתן לו מנהל הרשות הממשלתית, אם נתן;
{{ח:תתת|(4)}} אם מעביר הרישיון חייב בהגשת דוח שנתי לפי {{ח:חיצוני|כללי המים (קביעת תנאים ברישיון)#סעיף 26|סעיף 26 לכללי תנאים ברישיון}} – דוח כאמור לשנה שקדמה למועד הגשת הבקשה;
{{ח:תתת|(5)}} אם מעביר הרישיון הוא בעל רישיון הפקה או רישיון הספקה, יעביר גם את אלה:
{{ח:תתתת|(א)}} אישור מאת רשות המים הארצית, ואם הוא מקבל מים מבעל רישיון הספקה אחר – גם מאותו בעל רישיון, בדבר קיומם או העדרם של יתרות חוב והסדרי חוב; מעביר הרישיון יצרף אישור כאמור גם לגבי כל אחד מהרישיונות הנוספים שבידו;
{{ח:תתתת|(ב)}} דוחות לפי {{ח:חיצוני|כללי המים (קביעת תנאים ברישיון)#סעיף 23|סעיף 23 לכללי תנאים ברישיון}} לשנת הגשת הבקשה, נכון למועד הגשתה, וכן לשנה שקדמה לה;
{{ח:תתת|(6)}} אם מעביר הרישיון הוא תאגיד – אישור עורך דין או רואה חשבון, בדבר סמכותו של החותם להגיש את הבקשה בשמו.

{{ח:סעיף|4|מבקש הרישיון}}
{{ח:ת}} מבקש הרישיון יחתום על הבקשה ויצרף אליה את כל אלה:
{{ח:תת|(1)}} העתק תעודת הזהות או תעודת ההתאגדות שלו;
{{ח:תת|(2)}} אישור לפי {{ח:חיצוני|חוק עסקאות גופים ציבוריים#סעיף 2|סעיף 2(א) לחוק עסקאות גופים ציבוריים}};
{{ח:תת|(3)}} פירוט כל הרישיונות הנוספים שנתן לו מנהל הרשות הממשלתית, אם נתן;
{{ח:תת|(4)}} אם מבקש הרישיון חייב בהגשת דוח שנתי לפי {{ח:חיצוני|כללי המים (קביעת תנאים ברישיון)#סעיף 26|סעיף 26 לכללי תנאים ברישיון}} – דוח כאמור לשנה שקדמה למועד הגשת הבקשה; ואם אינו חייב בהגשת דוח שנתי כאמור – דוח שהגיש לרשות המסים לפי {{ח:חיצוני|פקודת מס הכנסה#סעיף 131|סעיף 131 לפקודת מס הכנסה}}, לשנה שקדמה למועד הגשת הבקשה;
{{ח:תת|(5)}} אם מבקש הרישיון הוא בעל רישיון הפקה או רישיון הספקה – אישור מאת רשות המים הארצית, לגבי כל אחד מהרישיונות שבידיו, בדבר קיומם או העדרם של יתרות חוב והסדרי חוב, ואם הוא מקבל מים מבעל רישיון הספקה אחר – גם מאותו בעל רישיון;
{{ח:תת|(6)}} אם מבקש הרישיון הוא תאגיד – אישור עורך דין או רואה חשבון, בדבר זכויות החתימה בתאגיד והסמכתו של החותם להגיש את הבקשה בשמו.

{{ח:סעיף|5|פטור מהגשת מסמך ודרישת מסמכים נוספים}}
{{ח:תת|(א)}} מנהל הרשות הממשלתית רשאי לפטור מעביר רישיון או מבקש רישיון מהגשת מסמך המפורט {{ח:פנימי|סעיף 3|בסעיפים 3}} {{ח:פנימי|סעיף 4|או 4}}, אם מצא כי אין בכך כדי לגרוע מיכולתו לבחון את הבקשה.
{{ח:תת|(ב)}} מנהל הרשות הממשלתית רשאי להורות למעביר הרישיון או למבקש הרישיון להעביר לו מידע ומסמכים נוספים הדרושים לו, בתוך תקופה שיורה, אם מצא כי הדבר דרוש לשם בחינת הבקשה.

{{ח:סעיף|6|תנאים מחייבים למבקש רישיון}}
{{ח:תת|(א)}} מנהל הרשות הממשלתית לא יאשר בקשה, אלא אם כן שוכנע שמתקיימים במבקש הרישיון כל אלה:
{{ח:תתת|(1)}} הוא בעל אישיות משפטית;
{{ח:תתת|(2)}} הוא לא הוכרז פושט רגל או חייב מוגבל באמצעים בשלוש השנים שקדמו למועד הגשת הבקשה, לא מונה לו כונס או מנהל מיוחד, כמשמעותם {{ח:חיצוני|פקודת פשיטת הרגל|בפקודת פשיטת הרגל [נוסח חדש], התש״ם–1980}}, לא ניתן בעניינו צו הקפאת הליכים, כמשמעותו {{ח:חיצוני|חוק חדלות פירעון ושיקום כלכלי|בחוק חדלות פירעון ושיקום כלכלי, התשע״ח–2018}}, ולא תלויה ועומדת בעניינו בקשה להכרזתו פושט רגל, ואם הוא תאגיד – בקשה להקפאת הליכים, לפירוק או למחיקה;
{{ח:תתת|(3)}} יש לו היכולת לבצע את הפעולות לפי הרישיון ולמלא אחר כל תנאיו; לעניין זה, ”יכולת“ – לרבות משאבים כספיים, כוח אדם, ידע נדרש והעדר מניעה חוקית;
{{ח:תתת|(4)}} אם למבקש הרישיון רישיון הפקה או רישיון הספקה אחר – לא רשומים לגביו חובות כלשהם, אלא אם כן סבר מנהל הרשות, מטעמים שיירשמו, שאין בקיומם של חובות כאמור כדי למנוע את העברת הרישיון.
{{ח:תת|(ב)}} מנהל הרשות הממשלתית יאשר בקשה, בהתחשב, בין השאר, במצב משק המים באזור הרישיון, בהתאמתו של מבקש הרישיון לשמש בעל רישיון, ביכולתו הכלכלית, בעמידתו בתנאים ובמילוי הוראות הדין החלות עליו בקשר עם רישיון אחר או קודם, וכן בממצאי ביקורת שערכה הרשות הממשלתית לגביו.

{{ח:סעיף|7|העברת רישיון בתחום החברה}}
{{ח:ת}} מנהל הרשות הממשלתית לא יאשר בקשה להעברת רישיון הפקה או רישיון הספקה בתחום חברה, אלא לאותה חברה, זולת אם מצא להורות אחרת, בהחלטה מנומקת בכתב.

{{ח:סעיף|8|העברת רישיון במיתקן התפלה}}
{{ח:ת}} לבקשה להעברת רישיון או להעברת שליטה או אמצעי שליטה במיתקן התפלה, יצרפו בעל הרישיון ומבקש הרישיון את כל אלה:
{{ח:תת|(1)}} אישור מאת מנהלת התפלת מי ים של מדינת ישראל (Water Desalination Administration (WDA)), ולפיו הבקשה נבדקה ונמצא כי אין מניעה מכוח הסכם הזיכיון להעברת הרישיון או העברת השליטה או אמצעי השליטה למבקש הרישיון;
{{ח:תת|(2)}} פירוט כל הרישיונות הנוספים שנתן מנהל הרשות הממשלתית, למעביר הרישיון ולמבקש הרישיון, אם נתן;
{{ח:תת|(3)}} אישור לפי {{ח:חיצוני|חוק עסקאות גופים ציבוריים#סעיף 2|סעיף 2(א) לחוק עסקאות גופים ציבוריים}}.

{{ח:סעיף|9|החלטה בבקשה}}
{{ח:תת|(א)}} מנהל הרשות הממשלתית רשאי לאשר בקשה, לדחות אותה או לאשרה בתנאים.
{{ח:תת|(ב)}} מנהל הרשות הממשלתית לא ידון בבקשה, אם מצא כי היא חסרה או שנכלל בה פרט שגוי או מטעה.

{{ח:סעיף|10|דין דחיית בקשה}}
{{ח:ת}} דין דחיית בקשה כדין סירוב לתת רישיון, כמשמעו {{ח:חיצוני|חוק המים#סעיף 31|בסעיף 31 לחוק}}.

{{ח:סעיף|11|מדידה תקינה – תנאי להעברה}}
{{ח:ת}} לא יעביר אדם רישיון אלא אם כן כל מדי המים במיתקני ההפקה הכלולים ברישיון מחוברים באופן תקין למערכת קריאה מרחוק של הרשות הממשלתית ופועלים באופן תקין.

{{ח:סעיף|12|העברת שליטה או אמצעי שליטה}}
{{ח:ת}} הוראות {{ח:פנימי|סעיף 3|סעיפים 3 עד 6}}, {{ח:פנימי|סעיף 9|9}} {{ח:פנימי|סעיף 10|ו־10}} יחולו, בשינויים המחויבים, על בקשה להעברת שליטה או אמצעי שליטה בבעל רישיון.

{{ח:סעיף|13|פעולות הכרוכות בהעברת רישיון}}
{{ח:תת|(א)}} מעביר הרישיון ומבקש הרישיון יבצעו את כל הפעולות הדרושות לצורך העברת הפעילות לפי הרישיון לידי מבקש הרישיון, לרבות כל אלה:
{{ח:תתת|(1)}} העברת הזכויות במיתקני התשתית, וקבלת כל האישורים הנדרשים לפי דין או הסכם להעברתן;
{{ח:תתת|(2)}} העברת כל התוכניות, המפות ומאגרי המידע הנוגעים לפעילות לפי הרישיון;
{{ח:תתת|(3)}} קבלת כל ההסכמות הדרושות לפי דין או הסכם להעברת הפעילות לפי הרישיון.
{{ח:תת|(ב)}} מעביר הרישיון יסדיר את חובותיו לרשות המים הארצית בעד דמי מים והיטלי הפקה ואת חובותיו בעד אגרות רישוי קודם להעברת הרישיון, אלא אם כן מצא מנהל הרשות הממשלתית להורות אחרת בהחלטה מנומקת בכתב.
{{ח:תת|(ג)}} עד להעברת הרישיון, יודיע מעביר הרישיון לצרכניו ולמשתמשים במים על המעבר לקבלת שירותים באמצעות מבקש הרישיון.
{{ח:תת|(ד)}} במועד העברת הרישיון, יקראו מעביר הרישיון ומבקש הרישיון את מדי המים של מיתקני ההפקה הכלולים ברישיון ואת מדי המים של הצרכנים שבעל הרישיון מספק להם מים.
{{ח:תת|(ה)}} מעביר הרישיון ומבקש הרישיון רשאים להסכים ביניהם על הסדרים נוספים בעניין העברת הרישיון ומיתקני התשתית.

{{ח:סעיף|14|דין וחשבון למועצת הרשות הממשלתית}}
{{ח:ת}} מנהל הרשות הממשלתית יגיש למועצת הרשות הממשלתית, אחת לשנה, דין וחשבון על אישורים שנתן להעברת רישיונות.

{{ח:קטע2|פרק 3|פרק שלישי: שעבוד או עיקול רישיון}}

{{ח:סעיף|15|איסור על עיקול}}
{{ח:ת}} רישיון או כל חלק ממנו ונכסים הדרושים לביצוע פעילות לפי רישיון, אינם ניתנים לעיקול.

{{ח:סעיף|16|הגבלות על שעבוד}}
{{ח:תת|(א)}} רישיון או כל חלק ממנו ונכסים הדרושים לביצוע פעילות לפי רישיון, אינם ניתנים לשעבוד, אלא באישור מראש ובכתב מאת מנהל הרשות הממשלתית.
{{ח:תת|(ב)}} מנהל הרשות הממשלתית לא יאשר את שעבוד הרישיון או נכסים הדרושים לביצוע פעילות לפי רישיון, אלא אם כן שוכנע, ונתן החלטה מנומקת בכתב, כי מימוש השעבוד לא יפגע או עלול לפגוע ביכולתו של בעל הרישיון לקיים את כל חובותיו לפיו.
{{ח:תת|(ג)}} על אף האמור בסעיפים קטנים (א) ו־(ב), על מתן שעבוד בידי חברה יחולו הוראות {{ח:חיצוני|חוק תאגידי מים וביוב|חוק תאגידי מים וביוב, התשס״א–2001}}.
{{ח:תת|(ד)}} סעיף זה לא יחול על שעבוד רישיון ונכסים הדרושים לביצוע פעילות לפי רישיון של מיתקן התפלה.

{{ח:קטע2|פרק 4|פרק רביעי: הוראות כלליות}}

{{ח:סעיף|17|הגשת פניות}}
{{ח:ת}} פניות לפי כללים אלה יוגשו באופן דיגיטלי שעליו יורה מנהל הרשות הממשלתית באתר האינטרנט.

{{ח:סעיף|18|תחילה}}
{{ח:ת}} תחילתם של כללים אלה 30 ימים מיום פרסומם.

{{ח:סעיף|19|הוראת מעבר}}
{{ח:תת|(א)}} בכפוף לסעיף קטן (ב), אישור לשעבוד רישיון או נכסים הדרושים לביצוע פעילות לפי רישיון, שקיבל בעל רישיון טרם תחילתם של הכללים – בטל.
{{ח:תת|(ב)}} אישור לשעבוד רישיון או נכסים הדרושים לביצוע פעילות לפי רישיון, שניתן לבעל רישיון טרם תחילתם של הכללים, יעמוד בתוקפו לפי תנאיו, ובלבד שהשעבוד בוצע טרם תחילתם של הכללים.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 3|סעיף 3}})}}}}
{{ח:קטע3||בקשה להעברת רישיון}}

{{ח:סעיף*}}
{{ח:ת}} '''בקשה להעברה של רישיון הפקה או הספקה''' {{ח:הערה|(הטופס הושמט)}}

{{ח:סעיף*}}
{{ח:ת}} '''בקשה להעברה של רישיון החדרה''' {{ח:הערה|(הטופס הושמט)}}

{{ח:סעיף*}}
{{ח:ת}} '''בקשה להעברה של רישיון הקמה של מיתקן או מכון מים''' {{ח:הערה|(הטופס הושמט)}}

{{ח:חתימות|א׳ בחשוון התשפ״ג (26 באוקטובר 2022)}}
* '''יחזקאל ליפשיץ'''
יושב ראש מועצת הרשות הממשלתית למים ולביוב
{{ח:סוגר}}
{{ח:סוף}}
[[קטגוריה:בוט חוקים]]